Publication: Magyar Közlöny
Issue: MK-2009-196 (Year: 2009, Number: 196)
Era: 2004-2010
Section: Az EG-02 űrlapon kell kezdeményezni az államháztartás működési rendjéről szóló 217/1998. (XII. 30.) Korm. rendeletben foglalt
Paragraph Index: 2819

Az EG-02 űrlapon kell kezdeményezni az államháztartás működési rendjéről szóló 217/1998. (XII. 30.) Korm. rendeletben foglalt összes korrekciót, így például - előrehozást és annak visszapótlását rendkívüli finanszírozási feladatok miatt, - bevételek nem ütemes teljesülése miatti előirányzat-felhasználási keret korrekciókat, - évközi előirányzat-módosításokból adódó, az időarányostól eltérő finanszírozási igényt, - költségvetési szerv nem teljes éves működéséből adódó keret eltéréseket. Az "A" változatot kell kitölteni abban az esetben, ha a Kincstár által engedélyezett előrehozás visszapótlása a hátralévő hónapokban időarányosan történik, vagy ha a Korm. határozatban meghatározott fejezeti kezelésű előirányzatok terhére évközi előirányzat-módosítással azonnali egyösszegű keretnyitásra kerül sor.

Source: https://magyarkozlony.hu/hivatalos-lapok/43f58c12d56f2415d43d0942b1ab2a93b6be60e8/dokumentumok/52b555bc69acbb7e0a2cee54576dd70e40468552/letoltes